
RKRULULIVINI T MER DALUASANI ANAL MIA 
VA TARĂ 





Intrunul din numerele trecute ale acestei reviste, urmând îndato- 
rirea ce mi-am impus de-a plivi cu cruzime buruienile din sufletul bu- 
nilor mei compatrioți, am analizat atitudinile de suplicanţi ai străină- 
tății pe care unii conducători ai așa zisului partid naţional și le iau de 
câte ori se cred nedreptăţiți la ei acasă. Cu acel prilej am reîmpros- 
pătat unele plângeri de-ale agitaţilor mei adversari, arătând cazuri con- 
cret şi căutând să lămuresc prin lumina lor psihologia unor spirite 
inerte, care cedând obișnuinţelor de ieri reclamă protecțiunea străinilor 
în trebile interne ale țării. 

In articolul meu, deunăzi, mă munceam să esplic această ciudată ` 
îndeletnicire. | 

Este, — ziceam, — un gest reflex al concepției de sclavi pe care 
România nouă ma putut-o ucide încă, este o reminiscență tardivă a ne- 
norocirilor seculare, acest umblet după dreptate dincolo de hotare. 
Fruntaşii comitetului de-o sută, călăuziți pe toată linia de formulele tre- 
cutului de umilinţă ce s'a prelungit în mentalitatea lor, și azi ca pe 
vremea Ungurilor imploră clemenţa . occidentului atotputernic pentru 
păsurile lor. Ei, sărmanii, nu bagă de seamă tristul anahronism al 
acestei purtări, nu înțeleg că după împlinirea granițelor, fiind una şi 
aceiași familie, o mână întinsă spre străinătate echivalează cu-o palmă 
pe care ţi-o aplici singur ca să te râdă lumea și să-ți reconfortezi 
duşmanii. Ei nu înțeleg, că drepturile în această ţară nu pot fi decât 
rezultanta echilibrului de forțe din interior şi că a suspina în vecini 
după o epitropie care să ți le acorde, înseamnă să legitimezi în fața 
lumii propria ta becisnicie și să livrezi poporului tău un certificat de 
nematuritate politică. Aceste axiome elementare nu s'au limpezit încă 
în. tabăra luminaților mei antogoniști. Incremeniţi în clişeele de odi- 
nioară, dânşii nu văd în străin decât pe stăpânul care se milostivește. 

De aceea inteligențele minore schiţează atitudini de-ale minorităţilor și 
în loc să se “asocieze cu toată lumea pentru a constitui frontul unic 
al neamului de câte ori ne priveşte ochiul străin, ei vin cu jalbe de- 
plasate ca să-i ceară ocrotirea. 

Aceste dureroase rătăciri le fixasem în rândurile mele recente, 
demonstrând cu cazuri precise adevărul și rcproducând cu sinceritate 
opinia unui profesor englez, minunat și el de ciudăţenia lor. 

Monitorul dela Cluj al comitetului de-o sută, ziarul „Patria“, și-a 
luat rolul laudabil de-a-și apăra în sfârșit patronii pentru care scrisul, 
după cum se ştie, nu e una din. aptitudinile cele mai familiare. Nu- 
mitul organ îmi trimite o „somaţie“ anonimă, drept răspuns, ţinută în- 
trun ton și la un nivel care-ar descalifica pretențiile de intelectualitate 
ale ultimului șef de birou din ministerul ce-am condus, şi cu care 
răspuns eu totuş trebuie să stau de vorbă înfruntând liniştit barba- 
rele orori profesionale. Domnul cu „somaţia“ spune că „d. Goga se- 
pune pe Sine în cadru european, ca având legături cu unii fruntaşi ai 
vieții publice engleze“. Cetitorii, care au vazut articolul meu în che- 
stiune, se pot convinge de realitatea delicatei învinuiri. N'am vârbit 
decât de profesorul d. Zimmern, care mi-a solicitat o întrevedere, având 
recomandaţie din partea dlui R. W. Seton-Waston, cu care mă găsesc 
în raporturi de prietenie de vre-o cincisprezece ani. Nu văd în cu- 
vintele -mele nici un esces de... „cadru european“ și relev acest spirit 
de anticameră ca' o mostră de bun simţ cu care se ilustrează . autorul 
anonimei. Fireşte, nici o dovadă de infirmare a tot ce-am spus nu se 
produce în coloana Anjipi pasă, supărată că dau în publicitate .. ... „dis- 
` cuții intime“. 

Ce se produce însă e o hazlie apostrofă, pe care o retipăresc 
aici, deși mi se pare mult mai indicată pentru gazeta rimată. lată ce. 
scrie apărătorul: „Pentru că d. Goga amestecă și numele lui Scotus 
Viator, îl învițăm să publice scrisoarea marelui prieten englez, adresată 
personal dlui Goga pe timpul guvernului Averescu, prin care-și exprimă 
impresiile referitoare la nefasta guvernare . averescană. Poate că d. Goga, 
după obiceiul său de-a ascunde. adevărul și de-a inventa, o va con- 
testa. Noi însă precizăm că Scotus Viator i-a comunicat dorința ca 
acea scrisoare să fie adusă la cunoștința întregului cabinet averescan“ 

lată, deci, somaţia.... Ce pot să răspund eu în această complicată 
afacere, asupra căreia „Patria“ mă amenință că va mai reveni ca să 
pareze ' „destăinuirile de "conversații personale 7“... Mă dau bătut, scumpe 
domn, fiindcă, închipuiește-ţi, nu am la mână documentul cu teribilele 
imprecații.. care trebuiau cetite, cum spui dta, în toată regula la Con- 
siliul de miniștri. Adevărul vorbind, nu-mi aduc aminte despre ce 
scrisoare e vorba, fiind corespondenţa mea destul de vastă. Și memoria .. 
supraîncărcată, în orice caz însă ea nu manifesta această glumeață 
„dorinţă“ de-a o trece la dosarul Consiliului de miniștri, fiindcă atunci 
mi-ar fi rămas în minte ca titlu de curiozitate. Este “însă un corectiv: 
daţi o petiție cu trei mii. de iscălituri- dlui R..W. Seton-Waţson so 
publice ` dânsul şi atunci înfrângerea mea e complectă şi totul sa 
aranjat... 

Dar nu mai continuu această „conversaţie personală“ cu bietul 
apologet al Europei, care după cât văd e pe alg să mă traducă 
la „Liga Națiunilor“ cu articolele mele. 

Dacă am reluat acest subiect, e că la Bucureşti o broșnră apărută 
zilele aceste continuă pe deaîntregul obiecțiunile lansate de scrisul 
„meu. Sub titlul „La lutte contre. l'absolutisme en Roumanie“, pe cinci 
coale de tipar foşti îndrumători ai Consiliului dirigent se înfăţişează 
tribunalului străinătății cu revendicările lor politice. Soarta vrea deci 
să dea o justificare pe cât de grabnică pe atât de penibilă: a anali- 
zelor ce-am făcut. Situaţia e în adevăr stupefiantă. Mergând înainte 
pe drumul greșit, acumulând zăpăceli -şi încurcături, acești nenorociți 
întârziați. ai istoriei noastre sau prăvălit jos de tot. Este o evoluție 
neîndurată care-i paşte, o continuitate metodică în opera lor. După-ce 
ani de zile au slăbit consolidarea țării inventând primejdia „ciocoilor“, 
după- ce-au iscodit spectrul „regățenilor“ pe Care i-au acoperit de 
noroi și-au amenințat cu Alba-lulia, după-ce au boicotat încoronarea 
şi-au strigat la „Dacia“, acum isprăvesc prin a denunța străinătații 
România. 

Broşura fne limbajul, cunoscut al operei de propagandă inamică. 
Este denigrarea calomnioasă a vieţei de după război la noi. Cetind-o, 
ți se pare, că afost redactată într'o oficină dela Budapesta. Țara apare 
din paginile ei în cea mai tristă lumină. România veche înfăţişată 
numai ca.patria unei spurcate oligarhii' anihilează și astăzi, după cum 
spune autorul, toate năzuințele noastre de viaţă. Totul se prezintă în 
aceste pagini ruşinoase putred și murdar aici. Regele apare ca un pri- 
zonier al partidului liberal și e “păzit de baionete, încoronarea n'a fost 
„decât o farsă detestată de adevăratul popor, toate guvernele afară 
de-al domnului Vaida au venitla putere prin „lovitură de stat“, starea 
de asediu din Basarabia şi dela marginile Ardealului nu e decât un 
pretext pentru îngenuncherea populaţiei, lege nu există în ţara noastră 
unde onestitatea e o noţiune exotică, iar adunarea dela „Dacia“ a d-lui 
Maniu a fost ținută în frâu de patruzeci de mii de soldați. 

Pe douăzeci şi două de pagini se Scuipă în obraz toată viața 
publică românească; demult nu mi-a fost dat să cetesc exhibiții mai 
desgustătoare. Până şi aventura părintelui Man dela Gherla, trimis în 
misiune la Buftea, e prezentată ca o teribilă catastrofă naţională. As- 
cultaţi, vă rog, textual: — „Manifestările cele mai paşnice găseau în 
fața lor cordoane de trupe ce barau străzile. Câteva sute de țărani 
Sau întrunit într'o zi la Buftea, — un sat în împrejurimile Bucureş- 
tilor, — pentru a protesta împotriva Constituţiei. Jandarmii au oprit 
întrunirea. Trupe în ţinută de campanie înzestrate cu mitraliere au 
fost trimise la fața locului și asistenții au fost în mod crud maltrataţi. 
Un deputat, părintele Man, profesor la Academia teologică şi mai mulţi 
jurnalişti au fost arestaţi şi expediaţi sub escortă“. Vedeţi, deci prin - 
ce regiuni de înaltă cugetare politică se plimbă imunda tipăritură. 
Totul e turnat în această formă vulgară și asvârlit în franțuzește din- 
colo de vama Curtici. 

Omul cu scaun la cap se întreabă, care e rostul imensei stupi- 

dități? Ce vrea broşura? Denunţă România, Europei, şi-o stropește cu 
insulte. Cu ce scop? Se cere o intervenţie străină, ca să ne scape de 
belea? Atunci, cine s'b facă? lată o serie de întrebări care te năvălesc, 
fără să le poți da un răspuns. Cert este, că numai o criminală răutate 
sau o inconştiență de-o sută de carate a putut înjgheba acest act de 
delaţiune. ' l 

De sigur, astăzi vorbele sunt foarte tocite la noi şi sensul lor 
real e greu de sezizat, după terfelirea unei prese în care agramații și 
apașii au banalizat totul. Dacă respectul cuvântului, tradiționalul echi- 
libru moral al presei noastre din trecut nu sar fi sguduit din temelii, 
atunci cu inima liniştită am spune că e o odioasă trădare care sa 
săvârşit. Sunt convins că scrisă de-un cetățean al unei minorități dela 
noi, autorul ai fi trecut la Curtea marţială și-ar înfunda pușcăria. Așa 
însă, că purcede din rândurile fraților liberaţi ca un gest de grati- 
tudine postumă, documentul ia aspectul unei brutale demonstraţii a 
sută groaznice care prezidează toate făptuirile unor naufragiați 
politici. 7 

Mi se spune că pachete cu exemplare din broșură au şi trecut 
frontiera expediate cu special curier în străinătate. Unde s'au dus și 
dela cine cer câștig de cauză? Nu știu. Ce știu îfisă e că acolo în 
capitala de pe malul Dunării deputaţii lui Horthy vor prăznui această 


admirabilă propagandă ungurească în occident, iar interpelatorul de . 


ieri d. Szilágyi îşi freacă mâinile. Și mai ştiu încă ceva: cine dă 
astfel de probe de pricepere politică şi-a săpat groapa singur, şi-a 
făcut cruce şi-a luat toate măsurile ca posteritatea să se bucure din 
toată inima că e mort deabinele... o 

OCTAVIAN GOGA 

O rândunică sa oprit... 


O rândunică s'a oprit 

La o căsuță de ţăran; 

Pe strașină a ciripit 

Un viers prelung de bun găsit — 
N'o mai văzuse de un an. 


C'un rândunel a adunat 
Noroi și paie *ndeajuns; À 
Un cuib rotund au înjghebat 
Sub strașina de stuf uscat, 
De ochii omului ascuns. 


De-atunci trecură săptămâni, 
dn cuib goloșii pui creșteau... 
Prinzându-se tăcuți de mâni 
Priviau la dânșii doi bătrâni, 
iar puii la bătrâni priviau. 


Când ciripiau în cuib uşor, 

Bătrânii ascultau. Apoi 

Voioși când fu să-și iee zbor 

Crescuţii pui în lumea lor, — 

Au plâns; bătrânil amândoi... 
VOLBURĂ POIANĂ 

Golul... 


Sa luat obiceiul ca de câte ori un om mai de seamă părăseşte 
lumea aceasta, pe care noi o numini a celor vii, să se spună că el 
lasă „un mare gol în urma lui“. Arareori spusa aceasta este adevărată, 
sau poate nici odată, în înţelesul acela că, în vălmăşagul mare al vie- 
ei, ar putea să rămână, pentru o clipă măcar, locuri neîmplinite, func- 
țiuni pentru cari fără veste sau pentru câtăva vreme, să nu se mai 
găsească organul trebuincios; fiindcă atunci ar însemna oprirea în loc 
a acestei minunate mașinării care îşi sbârnâie înainte învârtirea fără de 
sfârșit, când mai vioae când mai înonotonă, — dar veșnic fără putință 
de întrerupere. 

Nu, gol în înțelesul acesta nu poate să fie niciodată. Ba dacă 
ne uităm bine, vedem că este un prea-plin, în totdeauna și ori şi unde. 
Nu încap oamenii unii de alţii,—acesta e adevărul—și ori ce om care 
împlineşte un loc cât de însemnat sau cât de modest, pe scările sau: 
în țesătura alcătuirei acesteia a stupului omenesc, are totdeauna în ju- 
rul lui pânditori cari abia aşteaptă să-l vadă luându-și tălpășița și 
lăsând locul vacant. Se întâmplă Chiar ca unii să-şi închipue cu totul 
greșit, că de aceea ei nu pot ajunge, fiindcă le stau alții în cale. 

Și totuși este un gol, pe care îl lasă aproape toți oamenii cari 
părăsesc lumea aceasta. Aproape toți — afară de acei nenorociți—sau 
prea fericiți—cari au rămas fără nici o legătură de inimă, de dragoste, 


pe lumea aceasta. Acesta e golul pe care-l lasă deopotrivă și omul. 


cel mai de seamă, şi omul care și-a dus viața în cea mai de pe urmă 
obscuritate. 

Numai acesta e ‘adevarata gol ce ființa omenească, dispărând, 
îl lasă în urma ei. 

lată, a murit Tolstoi. A lăsat el oare, în urma lui, un gol ca om 
deosebit între oameni, ca filosof, cugetător ?—$i aici, vedeți nu mai e 
vorba de un ministru, sau de un rege, pentru ale căror slujbe sunt 
întotdeauna destui alții cari să stea gata să le împlinească; e vorba 
de un om ceva mai rar decât aceștia. Nu-i adevărat, nici aşa, că Tol- 
stoi lasă un gol dispărând. 

Tolstoi și-a împlinit viaţa lui, cum puţini alții şi-au împlinit-o. 
Ce gol, cum gol, când omul acesta a sguduit o lume cu, puterea, cu 
adâncimea  cugetărei sale? Ceeace el a lăsat în urma lui, aceasta go 
se numește, sau se numeşte plină și neperitoare comoară de sămânță 


care, aruncată în cugetările viitoare, să încolțească acolo cu o rodni- . 

cie mereu împrospătată, pentru marea şi îmbelşugata recoltă a ade- 
vărului ? 

Fie că timpul și oamenii vor putea să știrbească ceva diu esenţa 
credințelor pe cari acest cugetător le-a propovăduit; dar opera lui 
zămâne, în toată întregimea și armonia ei, la ea nu mai era nimic 
de adăogat sau de șters;-—și dacă rămâne opera, atunci ce gol poate 
să mai lase dispariţia, şi aminteri. fatală, a meşterului ? 

Şi totuși este un gol, pe care Pa lăsat şi acest om deosebit în- 
tre oameni ; —Pa lăsat acolo unde nu ne mai deosebim unii de alții, 
cum nu se "deosebeşte regele de cerșetor,—nu numai în mormânt dar - 
Şi în viaţă, 

Este golul care făcea pe bătrâna contesă sä -şi chieme sfârşitul 
unei vieți ajunse să se rezume în remușcare,—este golul care a făcut 
pe bătrânul servitor credincios să-și scurgă ultimele picături de sânge 
Şi de viață pe mormântul stăpânului adorat. 

Aicea ne întoarcem să simțim cu inima noastră, ceea ce jude- 
Cata rece poate mai puţin să cuprindă. 

Pierind, due cu dânsul cel care ne-a stat aproape, parte din 
viața noastră chiar. O parte mai mică sau mai mare. Duce un cuvânt 
pe care l-am fi spus, o purtare pe care am fi avut-o altfel dacă ne-am 
fi gândit mai bine, —sau duce stăpânirea cu care a ştiut—și fără să 
vrea — să cuprindă viața noastră mică, umilă, atârnătoare de bogăția 
unui suflet mare, atot cuprinzător acelei vieţi. Este una sau este 
alta,—aicea e golul. 

De ce, contesă, nu te-ai știut pătrunde de felul „suprapmenesc 
de a fi, de a gândi şi a făptui, al acelui supra-om cu a cărui viață 
ţi-a fost hărăzit să- -ți împleteşti viaţa ta? 

„De ce, servitor umil al marelui cugetător, ţi-ai legat sufletul atât 
de mult de dânsul, încât ţi-ai închipuit că cw moartea lui, a murit 
însăşi bunătatea, însăși cugetarea dreaptă și blândă de pe pământ?,.. 

Gol aici, gol dincolo. Gol ucigător, lăsat de cele ce s'au dus și 
nu se mai pot întoarce. Și nu se mai pot îndrepta, — nu mai pot să 
fie făcute alminteri acuma... 

Câtă vreme trăim împreună, noi oamenii aceştia, trăim așa, ca 
și când niciodată unii din noi mar mai muri, —ca şi când tot ce am 
greşi unii față de alții sar putea îndrepta,—și ca și când ar fi firesc 
ca de-a pururi cei ce ne iubim să trăim unii alături de alții. 

- Indoită greșală,—şi pururi neschimbată. 

Ceeace greșim, — se răsbună atunci când nu se mai oala în- 
drepta; ;—și iubirea noastră rănită de moarte rămâne atunci, când ră» 
mânem singuri cu iubirea din care nu mai putem să facem de cât o 


cunună pentru morți. 


Atunci numai,—numai. atunci, simțim solul ;-—acesta e golul. Dar 
acesta e numai” pentru noi, — lumea mare ce să vadă şi ce să simtă 
întinsul. Murim de otrava remușcărei, — sau de covârşirea jalei, — e 
treaba noastră... 


ION GORUN 

Două drumuri în politică 


Cele mai proaspete „pertractări“ nereuşite ne-au dat încă odată 
prilejul să înregistrăm endemica zăpăceală care sa înstăpânit parcă 
în chip definitiv la conducerea unora dintre partidele dela noi. De 
aproape patru ani, aceste partide sunt într'o necurmată oscilare și cer 
zadarnic o justificare salvatoare în mijlocul curentelor cari frământă 
opinia publică. Ele-au căutat să încheie cel puțin o tovărășie, grație 
căreia să înceteze de a mai fi simple grupări regionale: nau reuşit să 
lase în urma lor decât decepţii. Au încercat vreme îndelungată să-şi 
alcătuiască o doctrină: mau reuşit să semene în jurul lor decât vorbe 


goale. Au afirmat pretutindeni dorinţa de a reprezenta interesele ti- 


nerei democraţii româneşti: mau reuşit să stârnească, pe unde au um- 
blat, decât ură și violenţă stearpă. l ; 


In această privință, dintre toate, partidul național deține fără îndo- 


ială recordul. Singur și dezorientat, priveşte astăzi spre toate cele patru 
puncte cardinale... Toate porţile i sau închis în nas, cu sgomot. Toate 
mâinile i-se trag dinainte, cu neîncredere. Toate temele de agitaţie 
i S'au evaporat, încetul cu încetul. Adversarii noştri sunt astfel mai 
-oropsiți decât oricând. Nimic din ce au întreprins nu le-a reuşit, asal- 
turile pe cari le-au dat s'au prăbușit neputincioase, alianțele pe cari 
le-au încheiat sau desfăcut pentru foarte mult timp. Mirajul venirei la 
guvern se profilează deci din ce în ce mai imprecis şi mai depărtat. 

Soarta vrea să ne ofere și de data aceasta o satisfacție reală 
pentru lupta pe care am întreprins-o şi pe care, adesea, mulți au în- 
tâmpinat-o cu mustrări amicale sau cu dușmănoase insulte. Este isbânda 
civilizatei acţiuni de lămurire a de-aproapelui . asupra neobositei ten- 


dinţe de vulgarizare a metodelor prin cari se pot câștiga sufragiile . 


mulțimei. Conirastul acesta ni se pare caracteristic, şi am dori să pro- 
iectăm puţin părţile lui de umbră și lumină. 

Partidul naţional din Ardeal nu s'a priceput să afişeze alt pro- 

- gram politic, dela 1918 până astăzi, decât incăpăţânata pretenţie de a 

cuceri monopolul exclusiv și permanent al cârmuirei asupra acestei 

provincii. Dar, această năzuință acaparatoare nu era susținută măcar cu mij- 

loace intelectuale şi cu apucături oneste. Foștii vitel ai Consiliului 
dirigent nu prezentau în faţa lumei alte titluri pentru a cuceri situa- 
tiile: râvnite, decât un frontispiciu istoric preschimbat într'o suspectă 
firmă de exploatare, și nu întrebuințau altă armă, pentru a ajunge ` la 
biruință decât un vulgar chiot aruncat la fiece răscruce. 

O adevărată serie neagră de lozinci tulburătoare a fost scormo- 
nită, şi în locul fructelor grele ale cugetărei politice, lumea s'a ales 
aici cu înjurături, cu blesteme şi cu amenințări. Să ne aducem puțin 
aminte. Atunci când se aşteptau îndrumări hotărâte, pentru a împinge 
cu un pas înainte greaua problemă a unificărei organismului nostru 
de stat; d. Alexandru Vaida, supărat pe ţara aceasta în care nu mai 
ocupa slujba de președinte al Consiliului, lansase cunoscuta sa rețetă 
de conciliere sufletească: „Ardealul al Ardelenilor + Părea să fie, aceasta, 
o admirabilă platformă electorală; sperând să transforme în monedă 
măruntă _veninoasa campanie de defăimare a vechiului Regat, pela 
întruniri publice, prin cârciumi, prin gări de provincie, puţin scrupuloșii 
fruntaşi ai Ardealului se băteau- cu pumnii pe piept, jurând moartea 

ciocoilor „regățeni“, blestemând „oligarhia“ dela Bucureşti și ocărând 
„camarila“ Palatului... Ei nu făceau niciodată apel la judecata, la 
bunul simț sau la sentimentele mulțimei, — lor nu le trebuiau minți 
şi inimi, ei aveau nevoie numai de ' gâtlejuri puternice, cari să strige 
cu orice prilej împinși ca de un resort mecanic: „7răiască partidul 
național!“ Atâta tot. Pentruce „să trăiască“ partidul naţional, pe te- 
meiul căror necesități superioare, în vederea cător realități? — nu 
spunea nimeni. Nici măcar agitația separatistă, care a reuşit să stâr- 
nească atâta enervare, nu se îmbrăca în aparențele unui sistem şi nu 
se înfățișa în armura celebrală a unei doctrine; totul se mărginea la 
o beție- de exclamații, dela acea ameninţare stupidă cu „revizuirea 
pactului“ dela Alba- lulia, până la nu mai puțin inteligentul refreñ care 
tonchideñ că „era mai bine subt unguri“. Niciuna din atitudinele par- 
tidului naţional, în diferite împrejurări, n'a isvorât dintro- cefcetare 
obiectivă a situaţiei și nu s'a îndreptat spre o soluție dictată de inte- 
resele țării. Răsfoiţi, în urmă, colecția ziarului Patria și reamintiți-vă 
discursurile ținute în Parlament sau la Dacia; veţi regăsi acolo’ aceleaş 
gălăgioase vorbe mari şi aceleaş isbucniri violente, efectele unui necaz 
rău sfătuitor, roadele unei amărăciuni necruțătoare: 

Lipsiţi de o orientare sigură, care să-i călăuzească pe cărările 
spinoase ale prelungitei opoziții, partizanii d-lui luliu Maniu au 'de- 
şirat în urma lor o interminabilă risipire de contraziceri. După cam- 
pania împotriva „oligarhiei“ dela Bucureşti, ei au „fuzionat“ cu 
epavele partidului conservator, în fruntea căruia se găsea acum, ca un 
miliardar  epigon, d. Mihail Cantacuzino. Sau abținut, cu 'mare 
scandal dela încoronare, și au căutat apoi alte întâlniri „întâmplătoare“ 
cu Regele, aranjate de partizanii „bizantini“ dela București, în primi- 
toarele saloane ale acestora. Au declarat Constituţia liberală „nulă şi 
neavenită“, dar s'au dus s'o discute în Parlamentul „urnelor furate“. 
Au mers: cot la cot cu d-nii Ion Mihalache și dr. Lupu, pentru ca 
acum să-i atace și să-i renege. 

Drumul acesta, ilustrat prin atâtea zig-zaguri,. nu constitue ei 
însuș un certificat de maturitate politică. Mijloacele întrebuințate au 
însemnat însă o adevărată degradare a luptei pentru o idee. Ce revăr- 
sare de mirosuri puturoase, la Cameră, ce ridicole asalturi împotriva 
pompelor Primăriei, pe străzi, ce amorfă avalanşe de răcnete în în- 
trunirile publice!... Și, mai ales, ce puțină grijă pentru interesele 
superioare ale țărei, cari cereau cu totul altceva decât o obstrucţie: 
atât de puţin civilizată, în care cel mai important rol Pau avut „tiri- 
bombele“ de bâlci și „serpentinele“ balurilor mascate . 

$ 
Æ k 


“Lăsând să se desfășoare în voie această lavă fierbinte de vul- 


garitate, noi am chemat isbânda, liniștiți şi siguri, așteptând ca lumea ` 


să se dumirească în cele din urmă asupra turbulenţilor matadori ai 
strigătelor nearticulate. Ne-am mulțumit să adresăm un permanent și 
stăruitor apel la cerebralitate, apăsând asupra greşelelor „fruntașilor“ 
de-acasă, urmându-ne cu încredere linia dreaptă pe care ne-am îndru- 
mat mersul nostru înainte, fără ocolişuri, fără exagerări şi fără bâj- 
bâieli. Nam răcnit la toate răspântiile, mam tras lumea de mânică și 
mam țipat în urechile nimănui desperarea unor primejdii imaginare. 
Dicţionarul de ocazie al vorbelor mari, nu lam deschis. Ci, între- 
prinzând o operă de convingere lentă, dar neîntreruptă, am dorit 


- ca însăş evenimentele să justifice părerile cari ne deosebeau de alții. 


= Vremea aceasta pare că a sosit. D.N. lorga nu e astăzi singurul 
care să vadă clar de partea cui e dreptatea în „rivalitatea politică“ a 
Ardealului. Pe zi ce trece, adversarii noștri sunt tot mai singuri, tot 
mai nedumeriți, tot mai îndurerați. 

Sunt două drumuri diferite în politică, — şi încercăm o mulțu- 
mire- uşor de înţeles, constatând că n'a biruit vulgarele arme ale 
pescuitorilor în apă tulbure... 

ALEXANDRU HODOȘ 

Semicentenarul lui Andrei Şaguna 


La Rășinari se va comemora sanepa morții strălucitului 
arhiereu al bisericei ortodoxe, Andrei Șaguna. Ziua aceasta va fi o zi 
de praznic pentru întreagă mitropolia ortodoxă a Ardealului și pentru 
toată obştea românească de dincoace -de Carpaţi, care ştie să apre-: 
cieze măreția operei și să urmeze spiritul geniului creator care. a răs- 
pândit atâta căldură în jurul său. 

Spiritul lui Șaguna este spiritul omului care rapând peceţile con- 
venționale ale vremii, forțează cursul evoluției în alvia bine determi- 
nată a intereselor superioare de viață pentru un popor și croeşte dru- 
muri noui cari consordează cu rosturile tainice ale viitorului. Cuge- 
tarea oamenilor superiori desfide în multe privințe cuvântul profetic 
al cronicarului că „nu vremea stă subt om ci bietul om subt vremi“. 
Sufletele mari înfrâng cursul vremilor pornite să iasă din ogașe, iar 
celor șovăelnice și dibuitoare în întunerecul nehotărârii le taie dâre 
largi de lumină, și le toarnă în vine văpaia energiei de acțiune. Oa- 
menii aleși spulberă negura patimilor multe și mărunte și cu o putere 
magnetică irezistibilă duc cu sine mulțimile către steaua magică a 
țintei supreme, binele obștesc. 

Un astfel de suflet, un astfel de om a fost şi Șaguna. În jumă-. 
tatea a doua a veacului trecut el apare ca un meteor strălucitor în 
hotarele vieții poporului nostru din Ardeal. Spiritul lui intransigent 
românesc străbate dela început ca scânteerile fulgerului în adâncurile 
întunecate ale vieții acestui popor, scurmă spuza sub care svâcnia ro- 
bită energia vitalității și a idealului acestui neam, copilul vitreg al vre- 
mii de urgie, și cu lumina apostoliei lui profetice trezeşte în valuri tot 
mai largi conștiința demnităţii naţionale a poporului românesc. i 


Șaguna ma fost numai al bisericei ortodoxe, el a fost al neamu- 
lui întreg. In cursul celor aproape trei decenii cât a stat pe scaunul. 
vlădiciei din Sibiu wa fost o singură acțiune națională românească, 

în fruntea căreia să nu stea Șaguna şi pentru a cărei isbândă să nu 
mişte toate pietrile și in sus şi în jos. El nu era omul considerațiilor 
de oportunitate convenţională, care caută să adăpostească | 'rezerve 
după paravanul oficialități sale. Era omul uriaş în voinţă, o atribuție 
a tuturor spiritelor mari, a cărui energie și putere de acţiune se ma- 
nifestă tocmai în lupta cu obstacolele ce i le pun în cale împrejurările 
aspre și vrășmașe. In fața acestora puterea lui Şaguna lua proporţii 
tot mai cutezătoare, ceeace aproape întotdeauna îi asigură isbânda. 


Inăinte de toate: Șaguna e român cu trup şi suflet. O mărturi- 
seşte de repeţite ori și cu graiul și cu dovada faptelor sale. In adu- 
narea fruntaşilor români, de amândouă confesiunile, ținută în 28 Dec. 
1848 face un. apel cald "la toți românii să pună umăr la umăr pentru 
ducerea la biruinţă a idealului naţional. „Vă rog cu toată căldura, 
sprijiniţi-mă pe mine fratele vostru, care pentru binele naţiunei sale a 
trecut prin Scyla și Charibda și care până la cea din urmă picătură 
a vieţii sale nu va înceta nici când a se strădui pe calea religiei şi 
a moralității în interesul naţtunei sale ! 

Sbuciumul frământărilor sale de desrobire sufletească, drumurile 
la Viena, sfaturile ținute de nenumărate ori cu fruntașii neamului, in- 
tervențiile la persoanele de greutate ale statului, organizarea și condu- 
cerea conferințelor naționale stăruințele lui pentru dobândirea de drep- 
turi pe seama românilor în conferințele regnicolare, în senatul impe- 
rial şi în Dieta Transilvaniei sunt atâtea mărturii prețioase că spiri- - 
tul lui Șaguna nu s'a lăsat atins de veleitățile patimilor mărunte ale 
micilor clicării, ci în sufletul lui svâcnia cu deplină energie tot focuk 
dragostei de neam și de jertfă pentru idealele acestuia. 


Una dintre paginile cele mai frumoase ale istoriei noastre va ră- 
mânea pururea lupta purtată de Șaguna cu vrăşmașii, neamului în Dieta 
din Ardeal, când Șaguna în curs de câteva zile a ținut nu mai puţin 
ca 17 cuvântări, cheltuind o energie de uriaș, iar “urmarea a fost că: 
Dieta marticulează în legile färii egala îndreptáțire a națiunei române 
şi întrebuințarea limbei române în toate oficiile publice. 


Când anumiti oameni pătimaşi caută prilej de tiranie între frați, 
Şaguna nu se sfieşte să rostească în conferența naţională din 1 lan. 
1861 vestita anatemă: „afurisit să fie acel român care va mai încerca: 
să strice legătura îrățească între fiii naţiunei române“. Când era vorba 
- de binele obştesc al neamului, Șaguna nu cunoştea rezerve și ma stat 
la îndoială ca să dicteze câtorva preoţi cea mai grea pedeapsă pentru 
şovăiala în împlinirea datorințelor lor. 

Jertfa sufletului lui a ars pe altarul neamului întreg şi uneltirile: 
câte i sau țesut în cale cu gând de a'l poticni din avântul lui, Şaguna 
le-a nesocotit. Spiritul lui plutea în sferele înalte ale virtuţilor supe- 
Tioare, cari nici odată nu se pot cobori în noroiul pornirilor vrăjmașşe: 
de destrămare. 

Spiritul lui Șaguna, a străjuit multă vreme asupra vieţii poporu- 
lui român ca o stea luminoasă, care călăuzește călătorul rătăcit şi” 
scoate la liman din cele mai primejdioase momente ale vieţii. 

Şt dacă şi astăzi se mai iveşte în sânul fraţilor noştri câte o 
gazetă pătimaşe care nu se sfiește să caracterizeze spiritul lui Șaguna, 
ca „spirit al urei, al ponegririi, al îalşităţii și al calomniei“ şi cere ca 
„Spiritul' lui Şaguna să piară dintre noi“, adevărul istoriei nepărtini- 
toare trece pe lângă astfel de nedreptăţi grosolane cu zâmbetul de com- 
pătimird pe care le merită. 

In faţa măreției lui Şaguna s'au plecat cu smerenie toţi bărbaţii: 
luminaţi ai neamului nostru, toată obștea românească de pretutindeni. 
Şi în faţa spiritului lui se pleacă și astăzi tot sufletul românesc înţe- 
legător! al realităţii. Şi rugăciunile cari se vor înălța săptămâna vii- 
toare în toate bisericile ortodoxe din metropolia. Ardealului vor im- 
plora spiritul lui Șaguna ca din slava fericirii sale să ne trimită și 
acum de sufletului său care să né călăuzească și în aceste vre- 
muri grele pe calea ce duce la fericirea neamului românesc. 

ie ca aceste rugăciuni isvorâte. din suflete curate să aibe des- 
chisă calea cătră tronul lui Dumnezeu. 

l SEBASTIAN STANCA 


4 

Noaptea roşie 


Incep să-mi aduc aminte de trecut: N’am decât douzeci şi patru 
de ani și totuși ce lung mi se pare acest sfert de secol neîmplinit 
încă, Și mi se pare ciudat, foarte ciudat mi se pare, că niciodată până 
acum nu mam gândit la mine. Treceam prin lume, agăţindu-mă azi 
de un nimic, mîne de altul. Din fleacuri îmi alcătuiam viața și astfel 
legam zilele unele de altele. Gîndurile mele mă duceau departe; visam- 
glorie, veșnicie, opere mari, cu mult mai mari decât puterile ce aveam. 
Dela un timp nu'mă mai interesa nimic, sau aproape nimic din cele 
ce se petreceau în jurul meu. Mă pregăteam să ajung celebru. Fără 
să ştiu, deveneam un egoist, o ființă preocupată numai de ea însă-și. 
Simţiam nevoia ca toate încercările mele să fie bine apreciate și nici, 
o vorbă nu mă lăsa nepăsător. Din pricina aceasta și cercul cuno- 
ștințelor mele a început să scadă. Mă legasem numai de acei oameni 
care gândiau la fel cu mine şi simţiau la fel. Ne trebuia unul altuia 
o încurajare, vorbe bune, un razim sufletesc, un îndemn de muncă. In 
felul nostru, voiam să aducem ceva nou în artă și am crezut că exa- 
minând adânc viaţa de ţară, că înțelegând câmpurile noastre, că adân- 
cind suflete găsiam cea ce căutam. Și m-am trudit zădarnic. 
Pentru mine tot nu era decât o înşelătorie, un vânt tineresc căruia nu 
i te poți împotrivi, ori ce-ai face. M'am lăsat dus de el. In timp ce 
căutam să pătrund sufletele oamenilor și ale lucrurilor căci am ob- 
servat că şi lucrurile au ceva din sufletele oamenilor, îmi părăsisem 
cu totut sufletul meu. Astăzi mă înspăimântă grozav golul acesta; 

astăzi când sunt atât de singur pe lume. Mau părăsit pe rând toţi și 
acum în urmă abea încep să o cunosc și să-mi dau seamă ce gro- 
zavă a fost. Dacă atunci când începem a judeca, am ști, poate că 

viața fiecăruia și-ar schimba mersul și war veni niciodată clipa jude- 
cății noastre proprii. Clipa aceasta, vai, clipa aceasta, ce mare gol îți 
deschide în jurul tău. Acuma priviți-mă: stau întrun fotoliu și ne- 
mişcat, ! sunt silit să gândesc. Un geam mic, de sus, dela fereastră, 
stă oijeauna deschis. Pe acolo se primenește aerul, căci am într'una 
nevoe je aer proaspăt. lmi arunc ochii în odae și văd aceleași și 
aceleaşi lucruri, plictisite și ele de mine, că nu le “las niciodată 'sin- 
gure. Patul, un garderob, două scaune și un lavoar, sticluța cu doc- 
torii ge aşteaptă să le înghiț și sticluţa cu doctorii, pe care le-ar 
înghiţit. Ce viaţă! Din când în când mă cert cu gazda: o femee foarte 
cum £ cade în felul ei. Dimineața, cum se scoală, se ceartă cu cele 
ăini ale ei că mânâncă prea multe grăunțe, şi nu se îngrașe 
și nu! ouă. După ce-a isprăvit cu găinile, îşi dojeneşte purcelul, că 
nu vrea să crească mai repede și „iată, acuș vine Crăciunul“. Pe urmă 
aruncă o bucată de mămăligă cânelui din lanţ și nu uită să-i spue : 
„Numai de geaba te hrănesc, cât despre tine poate să vie hoţii să mă 
omoaţe într'o noapte, că tu habar mai, nu ţi-s'aude glasul. Nu-i saude 
glasul! Ea nu-l aude; eu îl aud, mai cu seamă în nopțile cu lună, 
atunci e înfiorător lătratul lui Lăbuş. Când- văd că ese luna plină, mă 
cutremur. Cum vine seara îmi îndop urechile cu vată, căci știu la ce 
trebud să mă aştept. In timp ce câinile-și mânâncă bucătura aruncată, 
aud scârţiitul roții dela fântînă. Gazda mea scoate apă. De-atâtea ori 
am rkgat-o să ungă roata, tot deatîtea ori mi-a răspuns că mare ce 
face, e proastă unsoarea. „şi la urmă, a încheiat vorba într'o dimi- 
mineaţă, so mai ungă Și vecinul, că şi el ia apă dela mine. Nu mai 
aud Scirțiitul roții“. Deacuma aştept So văd cum intră la mine în 
odae. O: aştept neliniştit. Ea citeşte pe fața mea, eu pe a ei. Imi 
aruncă niște priviri. care mă pătrund în tot corpul. Vrea să vadă: 
arăt mai bine, sau m'apropiu de sfârşit. Piece zi mai mult a mea, 
înseamnă o zi de câştig mai mult pentru ea. intro zi mi-a cerut să-i 
plătesc pe o lună înainte. Atunci am priceput și i-am plătit nu pe una, 
pe trei. După o săptămână, mi-a cerut încă pe trei, i-am plătit pe un 
an. Două săptămâni ma lăsat în pace. Eram un subiect care no. mai 
interesa, până întro zi când îmi vorbi de nu ştiu ce sporuri, de 
greutățile pe care le întâmpină, o mulțime de mărunțișuri de-ale ei. 
Ca să tacă i-am dat bani, însă am fost rău cu ea, căci i-am spus: 
„dacă ai să mai faci așa, am să te păcălesc în ziua acea; seara, am 
să mor“. M'a privit speriat şi de atunci mă lasă în pace cu privirile 
Intro zi spune: „hei, e “rău să fie cineva singur“. La ce so fi 
gândit ea. atunci, nu ştiu, dar se vede că anumite lucruri au acelaş ecou 
în sufletele tuturor. Eu, de când trăesc, tot singur am fost, și n'am 
știut aceasta decât prea puțină vreme. La noi acasă, tata era un om 
tăcut, un om care-și vedea de funcţia lui și de gospodărie. Mama era 
o femee muncitoare și îngrijea de mine, de o soră a mea mai mare 
şi de fratele meu mai mic. Țineam mult la mnişoara soră-mea, poate 
şi bonboanele pe care mi-le aducea mă făcuse $o îindrăgesc și mai 
mult. Intro zi Anişoara vine acasă îmbujorată, mama o pune în pat 
şi când s'a sculat, a fost s'o ducă la ţintirim. Eu nu prea înțelegeam 

ce s'a petrecut și am tot așteptat-o să vie, până am uitat-o. Și iată, 
“azi o văd bine, “parcă eri s'ar fi întâmplat toate. După câtva timp, s'a 
pus mama în pat. Tata era și mai tăcut, stătea de vorbă ci mama 
la căpătăiul ei, plângeau uneori amândoi şi eu nu știam de ce plâng. 
Dar într'o dimineață când m'am sculat, l-am auzit pe tata plângând 
cu hohote şi am văzut o mulțime de femei care se îngrijeau de mama. 
Pe ea au aşezat-o lângă Anișoara. Pe mine şi pe Mihuţ ne-a al lăsat 
acasă în ziua aceia, în grija unei femei bătrâne, care ne-a Hat să 
mâncăm colivă cu stafide şi bonboane. Tata a adus. apoi altă mamă 
în casă. Era o femee bună care mă iubea și nu-mi spunea hici o 
vorbă rea. Un an de zile, a trecut repede şi parcă în casa nbastră 
era numai soare, pe care l-a întunecat într'o bună zi Mihuţ când a 
vrut să se ducă și el la Anişoara. Acuma *'mi era tare urât, dar mi-a 
trecut repede. | 

Și pe urmă tot morţi în fiecare an, cu cât creşteam. Sau prăpădit 
pe rând trei surori ale mamei și când eram în clasa doua de liceu, 
a murit şi mama, mămițica mea. Am rămas cu şi cu tata. El ni mai 
era așa de tăcut cu mine, cum fusese: “până atunci. Nici prea vorbă- 
ret nu era. La masă se oprea uneori din vorbă și Íacrimi ce nu-i 
cădeau, îi atârnau de pleoape. La noi în casă numai pomeniri fi pa-: 
rastase, numai de acestea se vorbea, căci noi trăiam cu morţii. Ince- 
pusem să mă uit mai cu atenţie la tata și rămăsesem mirat cât de 
repede îmbătrânea el. Parcă se grăbea să “îmbătrânească. Pieleal feţii 
lui era galbenă-albă mânile lui mai osoase și părul îi înălbia de se 
făcăse ca crinul de alb. Când începea seara îl apuca o afurisită de! tusă 
care nu-l lăsa decăt pe la miezul nopții, ca să reînceapă mai puter- 
nic diminiața. Vocea lui se stingea în fiece zi, de asta îmi dam bine 
seama. Şi întro zi sa pus și el la pat, în patul în care au stat toți 
ai lui înainte de-a pleca pentru totdeauna de aici. Trei luni de zile 
sa chinuit și când au început a întrunzi cireşii din grădină, atunci 
a închis şi el ochii ca să nu-i mai deschidă niciodată. Pe el l-am 
plâus, căci eram mai mare Și pricepeam, eram în clasa cincea de 
„liceu. Despărțirea de tata am simţit-o puternic. Am plâns, mult am 
plâns. Nu-l plângeam numai. pe dânsul, ci pe toţi aceia care plecaseră 
de mult, dintre noi; plângeam atâtea aduceri aminte, aşa de vii în 
icoana minţei mele. Dar le-am uitat toate destul de repede. Imi găsi- 
sem ocupaţia care să-mi umple și gândul și sufletul, şi mă pregăteam 
ca să fiu celebru, să-mi fac un nume şi să las un nume, până ce 
acum, dintro dată, m'am trezit la realitatea grozavă care mă încon- 
joară. Toţi morţi, şi nam pe nimeni în clipele acestea, n'am nimic 
alta decât viziunea atâtor morţi ce mă înconjoară; morţi și iar morți, 
asta văd eu din trecutul vieței mele. Atâtă vreme, în îndelungile mele 
zbuciumări am căutat- să mă înșel, să-mi clădesc un ideal în care 
vedeam, însă se vede că așa li- -e dat unora să treacă prin încercări, 
să aibă bucurii înșelătoare, “să fugă departe, să uite şi să se dea în 
întregime artei lor, pentru ca într'o zi să se prăbușească castelul de 
ideale și odată cu el toată ființa noastră, care a trăit până atunci în- 
şelată şi- i vine urmarea să se răsbune. 

Ostenit, eroul povestirei mele a adormit, cu capul între pernele 
din fotoliu. Am ales calea aceasta de descriere a vieții lui, pentru 
că mi:se pare cea mai simplă. După cum vedeți, nu eram ca atâția 
alţii, necunoscuţi, din târgușoarele noastre, unde s'a petrecut mulțime 
de tragedii familiare, ca rezultat al unei stări sociale pe care mulți 
dinue noi mau voit să o vadă. Cele mai multe victime le-a dat clasa 
declasată a micilor funcţionari, cu copii mulţi, cu nevoi materiale 
peste puterile lor, nevoiţi să întrețină o fațadă care oricui îi apărea 
ca un semn de prosperitate. Unele familii au reușit să răsbească ie- 
rarhia socială şi copiii lor să se ridice la o stare cu totul superioară 
aceleia a părinţilor. Acestea ;sunt excepții. Micul funcţionar, trebuia 
întotdeauna să cedeze locul celor aşezaţi distinct înaintea lui pe treapta 
socială. O viaţă de permanentă înjosire a persoanei lui în public, a 
creat oameni afnărâţi, în care,. pe încetul, sa strecurat în suflet ne- 
mulțumirea şi invidia. Ei îşi dădeau seamă că oricând sunt la dis- 
poziţia superiorilor lor și de aceia, instinctul îi mâna la ultimul sacri- 
ficiu pentru copiii lor; pe cari voiau să-i facă să trăiască o viață mai. 
uşoară, după cum era expresia curentă a timpului. Se înrădăcinase adânc 
în mintea fiecăruia că cu cât ești mai sus pe treapta socială, cu atât 
viaţa e mai uşoară, căci munca nu e decât pentru cei mici, pentru 
cei tocmiți să muncească din greu. Când intrai în biurourile admi- 
nistraţiilor din provincie, rămâneai pietrificat, văzând cât de mulți 
funcţionari cu o-leafă de șaptezeci de lei pe lună, erau ingrămădiți 
într'o odăiță, încovoiați pe registre. Toţi aceștia erau părinți de fa- 
milie. Pentru dânșii munca ajunsese ceva mecanic. Anotimpurile se 
schimbau şi ei nu ştiau de aceasta. In timpul liber, își aminteau 
de colegii care au stat la scaunul cutare şi nu odată, constatau spre 
surprinderea lor, că întrun singur an, trei sau perindat pe acolo. 
„Azi îl îngroapă“, spuneau ei, privind scaunul rămas gol de pe urma 
celui dispărut, scaun pe care mâne îl va ocupa altul și cine știe câţi 
îngropa şi acela. 

Tatăl eroului povestirei mele, un mic boernaș scăpătat fusese 
numit întro funcție prin stăruința unui puternic protector, care își 
amintea numai pentru. dânsul că tata protejatului său îi făcuse cândva 
oarecare servicii. Tatăl eroului povestirei mele, ros de ambiţie pentru 
a'şi recăpăta în societate locul pe care îl pierduse odată cu puțna 
avere ce-i rămăsese în niște încercări de negustorie, sa însurat cu o 
femee ce i-a adus ca zestre o mie de lei. Voia să se ridice, însă 
mavu noroc, protectorul nu l-a mai ajutat, căci era alegător de cole- 
giul al doilea și mavea nici măcar cinci voturi la un loc cu toate 
rudele lui. Cei cu voturi mai multe era mai norocoşi. Când i s'au 
ridicat copiii,” toate nădejdile și le-a pus în ei, dar, după cum sa 
văzut, evenimentele au voit să se întâmple altfel. Urmașul lui, eroul 
povestirei mele, e cel din urmă vlăstar al unei familii care ma putut 
rezista repezilor prefaceri ale vremei, prefaceri care au găsit atât de 
puţin-pregătită societatea noastră. Era o adevărată minune că eroul 

meu trăia, că își prelungia viața aşa de misterios. Un doctor care îl 
vizita din interes științific, povestia în oraș, cu fală, despre acest caz 
cu totul extraordinar. Poate câ adevărul nu e tocmai așa. Am putut 
observa uneori o ciudată putere de viață în cel din urmă vlăstar al 
unei generații ce stă să dispară. Parcă ascunse puteri s'au sfătuit să 
prelungească o clipă mai mult această viață. Eroul meu, de un an 
de zile moare, însă nu poate muri în cinda prevederilor științifice. Să-i 
urmărim firul vieţei, pe care şi-o descopere, cum se întâmplă atâtor 
dintre noi, când începe agonia. 


* H 

Eram unicul moştenitor al unei case pe care consiliul de familie 
a închiriat-o cu cincisute de lei pe an. Eu am plecat la lași. Mă sim- 
team fericit chiar cu cei patruzeci de lei pe lună ce-i aveam. Am ur- 
mat instinctului şi aplecărilor mele şi m'am înscris la Conservator, pă- 
` răsind pentru totdeauna liceul. Nici acuma nu-mi dau seama cum 
au trecut cei dintâi trei ani, grozav de repede au trecut. Uitasem de 
toți, nu scriam mătuşei mele care îmi administra moștenirea, decât de 
două de ori pe an, și scrisorile ei, lungile ei scrisori, le lăsam adeseaori. 
necetite. Ce criminal am fost! Atuma îmi dau seamă că ea nu mă 
avea decât pe mine şi asupra mea îşi revărsa toată dragostea și toate 
simţirile ei. Eu nu-i dam nim'c în schimb. Și ea trebue să-fi suferit 
tot așa cum sufăr eu acuma! De-aş avea în clipa aceasta măcar una, 
9) singură scrisoare de la ea pe care s'o fi păstrat aşa din întâmplare. 
Eu nu mai am nimica, nimic nu mai am. Ca un nebun studiam pe 
vremea aceia. Profesorul: meu îmi dădea mare atenţie şi putea mari 
speranțe în mine şi în prietenul meu Gheorghiță. 

Gheorghiţă ! Èl sa dus la București și numai dupăce a plecat. 
când mam întors dela gară, am simțit că am pierdut un prieten, pentru 
totdeauna. Era ceva, mai presus de voinţa mea care îmi spumea aceasta, 
era se vede mirosul pe care îl conoașteam bine. Prietenii nu am legat 
prea multe. Mă împrietenisem cu doi “băeţi care urmau unul pictura, 
celălalt sculptura, adică ne împrietenise nevoia de a ne ajuta unul pe 
altul și a ne împărtăși gândurile noastre pline de planuri de glorie 
la care visam tare, cu toții, fără să ne rușinăm. Parisul, Roma, erau 
cele dintâi cetăţi ale visurilor noastre. De acolo trebuia să vină per- 
fecția, de acolo consacrarea fiecărui din noi. Cu studenții dela Uni- 
versitate nu prea avea niciunul dintre noi legături, poate și din pri- 
cină că ei ne eonsiderau pe noi ca niște neisprăviți .. . Numele meu 
începuse să fie oarecum cunoscut și eram poftit în familie, ca să cânt. 
Aceasta mă desgusta. Ei voiau să aibe un cântăreţ la “petrecea lor 
dansantă; eu nu voiam să cânt valsuri, așa că mi-am înstrăinat sim- 
patiile a câtorva familii „bune“. Eu îmi urmăream gândurile mele şi 
nu eram pasionat decât de arta mea, care îmi devenise și o necesitate 
și o tovarășe nedespărțită. O singură dată, în tot timpul acesta am 
fost scos din felul meu de viață. O scrisoare dela mama lui Gheorghiţă, 
mă înștiința că Gheorghiță a murit şi ea a rămas singură, fără nici 

un sprijin. Mi-am adus aminte de mirosul meu, care'nu mă înşelase. 
Am scris atunci o romanţă pe care sufletul o purta în mine. O ro- 
manță tristă, în care puneam simțirile mele, care şi altfel aveau nevoe 
să se exteriorizeze. După ce-am cântat-o profesorului meu, el s'a uitat 
lung la mine și mi-a spus: Ce, eşti nebun? Nu l-am priceput în clipa 
aceia, dar ca o fulgerare mi-a trecut prin minte că el nu putea înţe- 
lege ceea ce voiam să spun eu, atât de nou și de neașteptat era 
pentru dânsul. Din ziua aceia sa așezat între noi iarăși depărtarea 
din primii ani de studiu. Am cântat romana prietenilor mei, pictorul și 
sculptorul. In ochii amândurora am văzut lacrimi, sculptorul chiar is- 
bucnit: în hohote și sa repezit la mine să mă sărute. „Ai răscolit toată 
viața mea, mi-a spus el, îmi vine să nebunesc“. Seara aceia, mam so 
uit niciodată! A fost cea dintâi zi frumoasă din „viața mea. Erau oameni 
care să mă înțeleagă și pe care sâ-i pot înțelege. Erau dureri ce dor- 
meau în sufletele noastre, dureri ce isbucneau în cântec le mine, la 
alţii în vers, pe pânză sau în lut, în fond însă era aceiași durere. Și 
astăzi mă întreb de ce oare numai din suferințe porneşte creaţia? Ni- 

mic nu se naște fără durere, fără chinuri şi suferință pe lumea aceasta! 
După ce-am absolvit Conservatorul, am dat două concerte. N'am 

avut succesul la care mă așteptam și aprecierile ce s'au făcut atunci 
asupra mea, mau durut. Retrăesc și astăzi acele seri, cu singura deo- 
sebire că astăzi văd de ce mam avut succes. De cîntat, am cîntat 
bine, de asta sunt sigur. Simţiam însă că am în fața mea o colecţie 
de oameni foarte deosebiți între dînşii, parcă unii ar fi fost laponi, 
alții piei roşii. Unii veniseră ca să- și arate importanța persoanei lor, 
alții ca să nu lipsească dela un concert la care au auzit că şi-au 
reținut bilete X și Y. Eu am uitat că trebuia să cînt numai pentru 
unui san doi; eu am uitat că trebuia să cânt numai pentru mine 
dacă voiam să cînt pentru toți. Ce știam eu pe atuncia? Contacturl cu 
sala aceia nu mi-a făcut bine și nè simţiam, dușmani unul altuia. A 
doua oară, la sfârșit, mi-a venit să cînt romanţa “scrisă în amintirea 
lui Gheorghiţă. Când isprăvisem şi mi-am aruncat ochii asupra sălei, 
ei toți visau parcă. Nu mai era nimeni pe fața căruia'să nu se fi ivit 
o dungă a durerii... lată leacul care vindecă, pentru că vorbește 
adevărul! Chiar și pe gazda mea o vindecă. Atunci când i-am spus 
că mor dacă nu se satură de bani, a căzut pe gânduri. lar strigă! 
Azi i-a fugit porcul. In nenorocirea ei, a venit să-mi spună și să mă 
întrebe dacă nu știu unde-a fugit! „Caută-l la poliție“, i-am răspuns 
mai mult ca să. scap de ea. Se vede că sa dus și acuma s'a întors. 
Trebue să fie în portiță. Aud: „Din pricina ta împieliţatule a fugit 
porcul! Să mai vii la apă! Am să vă pedepsesc. Toţi lăsaţi portița 
deschisă; maveţi nici milă măcar de o biată femee bătrână, fără om 
la casă!“ Pe urmă schimbă tonul, vorba ei e mângâetoare: „Săracu 
purcelușul méu cum era 'să te fure şi maica să rămâe fără tine de 
Crăciun !“ lată pentru ce trăeşte ea și pentru ce se bucură de viaţă. 
Dacă i-ar lua cineva porcul, banii Şi gura, viața nar mai avea nici un 
farmec pentru ea. Ce puţin lucru îi mulțumește pe unii! Ce farmec 
are pentru mine viaţa? Eu vreau să 'isprăvesc odată, însă flacăra 

care arde în mine nu vrea însă să-și atingă sfârșitul şi parcă arde 
cu o lumină slabă, de tot slabă, prelungindu-și cât mai mult pâlpâirea 
şi ferindu-se cu îngrijire de cele mai uşoare adieri. Hei, dragul meu, 
tu mai viață în tine, tu ai numai un rest de viață și asta m'ai. aflat-o 
decât atunci când era prea târziu! Acuma ce poți alta face, decât să 
stai toată ziua în fotoliu, să meditezi asupra trecutului tău pe care 
nu l-ai cunoscut, și noaptea să te întinzi în pat și să ţii de tovarăș 
întunericului? De câteori mă culc, de atâtea ori doresc să închid 
ochii şi să nu-i mai deschid niciodată. Doamne, de-ar fi asta cea din 
urmă noapte, așa mă rog eu în tiecare seară. Când va fi să vie cea 
din urmă noapte, eu am să ştiu, și-atuncia, tare mă tem Cam să în- 
treb ca. altul înaintea mea: Doamne, de ce noaptea aceasta nu sea- 
mănă cu nici una din celelalte? Și eu am să simt că n'are să mai 
samene, am să pipăi cu degetele mele uscate puntea care are să mă 
despartă pentru totdeauna de toate nopţile mele care sau asemănat 
între ele, dar care nu au nici 0 asemănare cu noaptea unică, pe 


care nimeni nu o va cânta nici când. ` 


„_— Sfârşitul în numărul viitor — 
VASILE SAVEL 





868 
© BCUCIuj 





„Prin noi înşi-ne“, cu ajutorul altora... 


- — Sau politica economică a dlui Vintilă Brătianu — 


DI Vintilă Brătianu, autorul cunoscutei formule „prin noi înși-ne“ 
(nu poate să inventeze toată lumea praful de pușcă) a făcut de cu- 
rând o călătorie până la Paris, abandonând acolo minunata sa rețetă și. 
făcând apel la. binevoitorul concurs al bancherilor apuseni. Consec- 
vența rămâne fără îndoială, una din specialităţile actualilor conduc- 
tori ai partidului liberal. DI Vintilă Brătianu se fereşte să abuzeze de 
ea, dar nu poate rezista stăruitoarei obsesiuni. 

Sunt trei ani de când orgolioasa lozincă sbârnăie. în urechile 
opiniei publice. Nevoile erau și atunci multiple și apăsătoare. Guver- 
nele precedente, în special acela prezidat de dl “general Averescu, în- 
cercând să pună din nou în picioare organismul economic al statu- 
lui zdruncinat din temelii pe urma războiului, s'au lovit pe rând de 
dificultăți fără sfârşit. Intro ţară plină de bogății ca a noastră, sără- 
cia pândea la toate colțurile, numai pentru că ne lipseau mijloacele: 
de a pune în valoare sterilele comori cari se cereau desgropate. In: 
faţa chinuitoarei probleme, se căutau soluțiile menite să faciliteze pe- 
nibilele noastre opintiri. Unii s'au gândit atunci la ajutorul care ne-ar 
putea veni de peste graniță, subt forma unei colaborări a capitalului 
din țările amice. Era numai vorba, să se găsească drumul care ducea 
spre această loială cooperare, fără ca interesele naţionale să 
treacă prin furcile caudine ale unei supremații financiare. DI Vintilă 
Brătianu sa 'ridicat însă indignat, protestând de după ghișeurile 
„Băncei romăneşti“ şi, pentrucă dela aceste ghișeuri se „emit“ și principiile 
doctrinare ale “partidului liberal, ziarul „Viitorul“ a început violenta, 
patriotica, emoționanta sa campanie împotriva „invaziei cutropitoare a 
capitalului străin“ destinat să arunce România în „primejdioasă robie.“ 

„Prin noi înși-ne“ a însemnat deci jăgăduiala, că partidul libe- 
ral va fi în stare să facă față situației, numai cu puterile competen- 

telor și energiilor sale proprii. Un angajament de viguros Atlas gu- 
vernamental. DI general Moșoiu garanta, de unul singur, refacerea re- 
țelei noastre de căi ferate; dl Vasile Sassu lua asupra sa însărcinarea 
de a face să rodească din” belșug ramura industriei şi a comerțului; 
di Vintilă Brătianu, el însuș, trebuia să găsească printr'o spiţereas? că 
şi atentă drămuire mult căutatul echilibru bugetar. Ni se aruncau 
dela „Cercul de studii“ liberal atâtea rețete sigure, atâtea “asigurări 
pline de încredere, încât foarte multă lume se deprinsese să -socot:ască 
furtul urne'or în alegeri ca un rău necesar. Indezirabilă subt raportul 
politic, cârmuirea dlui lon 1. Brătianu ajunsese să fie privită, chiar de 
către unii cetățeni de bunăcredinţă, ca apropiata realizare a unui dezi- 
derat obștesc: “refacerea gospodăriei. publice. 

Rezultatul final al sforțărilor făcute, iată-l, e o mărturisire pu- 
blică de neputinţă. 

Se poate trage oare o altă concluzie, din. declaraţiile publicate 
de dl Vintilă Brătianu în Le Temps, și reproduse în toate ziarele | 
dela București ? Presa guvernamentală îşi îndeplinește o imperioasă 
datorie profesională încercând să acopere evidenta contrazicere. Par- 
tidul liberal nu şi-a schimbat prin nimica politica sa economică, — 
formula „prin noi înși-ne“ rămâne în picioare... 

Așa să fie? Di Vintilă Brătianu a spus textual: Țara noastră 
reprezintă potenţial, toată lumea o ştie, o bogăție incomparabilă — 
cea mai mare parte a bogățiilor sale sunt încă neexploatate; nu avem 
mijloace pentru aceasta. Spre a o face, două metode se prezintă spi- 
ritului: ori ni se va lăsa nouă grija aceasta, şi vom parveni s'o facem 
singuri, nu încape umbră de îndoială, dar va dura foarte mult; ori străi- 
nătatea ne va ajuta. În cazul acesta, străinătatea ar putea trage in- 
contestabil mari foloase dela noi, dar noi am câștiga prin faptul că 
țara noastră va ajunge mai repede întro mare desvoltare de producție. 
E înduioșătoare, claritatea cu care d! Vintilă Brătianu vede stările 'de 
lucruri de acasă, dela o distanță de trei mii de chilometri; martori ne 
sunt culegătorii- tipografi din gtelierele „Independenţa“, că domnia-sa 
n'a încredințat niciodată hârtiei aceste elementare adevăruri. Ce-a mai 
rămas, la Paris, din lozinca: „prin noi înşi-ne?* Recunoaşterea de- 
schisă, că România mare mijloace necesare pentru a exploata bogăţiile 
sale; apoi prezentarea amabilă a unor ademenitoare „prospecte“: 
căile ferate, exploatarea regiunilor noastre petrolifere și forestiere, cap- 
tarea căderilor de apă, utilizarea gazului metan, — şi așa mai departe. 
Dârzul constructor de ziduri chinezești dela Bucureşti apare pe malu- 
rile Senei subt înfăţişarea unui zâmtitor ofertant, 

Niciodată mam asistat la o spovedanie mai elocventă a unei în- 
frângeri politice. Agreabila deplasare a dlui Vintilă Brătianu e în rea- 
litate un drum de pocăință. (Se poate merge la Canossa astăzi foarte 
confontabil, cu trenul Simplon...) Dar, gestul e întârziat. După un an 
şi jumătate de iluzionism financiar, iată-ne ajunşi acolo de unde ni se 
spunea că va veni sentința de moarte a neatârnărei noastre. O chinui- 
toare experiență s'a făcut pe spinarea țărei, şi urmările se văd. Vălul 
de minciună a căzut. Până ħuna trecută, ni se înfățișau cele mai lu- 

minoase perspective. Subt priceputa și iubitoarea cârmuire liberală 
România devenise patria fericită a excedentelor bugetare, aci era viața 
cea mai ieftenă din Europa, circulaţia pe căile ferate înțrecuse traficul 
vremilor normale, visteria publică gemea de numerar, producţia desti- 
nată exportului se ridicase la cătimi fabuloase, și leul, — sărmanul 
leu, care niciodată nu stătuse atât de bine! — înregistra salturi ame- 
țitoare... Acum dintrodată, iată mărturisirea ruşinoasă a greşelelor sä- 
vârşite, însoțită de renunțarea publică la un program_de acțiune, care 
apărea ca unica! rațiune de existență a acestui guvern impopular. Lucru- 
rile iau o întorsătură umoristică, deoarece, cu amendamentul ce i s'a 
atârnat de coadă, ca o podoabă de batjocură, lozinca sună : „Prin 
noi înşi-ne“, — cu ajutorul altora. Suntem deci în plină stagiune Ca- 
ragiale. Onorabilul domn Farfuride se suie grav la tribună şi cere să 
se revizuiască politica economică a României, dar ne încredințează că 
nimic nu se va schimba. 


Va fi dl Vintilă Brătianu mai norocos pe calea „concesiunilor“ . 
decât pe aceea a „intransigenţei“ de până acum? Nu credem. In pri- 
mul rând, pentrucă actualul ministru de finanțe sa isbit dela început 
de totala neîncredere a străinătăţei.. Cine se poate: convinge că brusca 
sa „convertire economică e cu, adevărat sinceră ? 


MOISE NICOARĂ 

Viaţa literară 


Două triste aniversări... 


Sunt zece ani de atunci. Pe străzile mult înfierbântate ale Capi- 
talei, în acele zile neliniştite de vară ale expediției noastre militare în 
Bulgaria, mulțimea roiă nervoasă şi preocupată, cu gândul dincolo de 
frontiere. Atunci, în vreme ce răsunau de pretutindeni chemările trâm- 
biţelor, se stingea întro odaie de spital Ștefan losif; ajungea poate 
până la ferestrele lui, martor nevăzut al agoniei chinuite, îndemnul 
strofelor din impetuosul La arme! epilogul eroic al dureroaselor lui 
poezii de dragoste de până atunci. Aproape în acelaș timp, o săptă- 
mână dacă a despărţit cele două stârșituri, tot atât de tragic sa nă- , 
ruit și viaţa plină de putere și de energie a lui Ilarie Chendi.. 

"Amândoi se avântaseră în zgomotul Bucureştilor, cu vreo cinci- 
sprezece ani în urmă, venind din acest Ardeal din care coborâ- 
seră cu puţin mai "nainte ceilalți doi tovarăşi de frământări literare: 
Gheorghe Coşbuc şi lon Gorun. In vâltoarea marelui oraş, cu atâtea 
preocupări străine scrisului, Ștefan losii se strecura stios, cu ochii lui 
mari şi nedumeriţi, deschişi asupra vieții care avea să fie atât de 
crudă cu el. Un visător delicat și senzitiv aruncat ca.un copil inspi- 
rat în mijlocul unui val de pozitivism necruţător. Ilarie Chendiînsă păşea 
în arenă cu îndrăsneală, totdeauna gata de răsboi, rotind de jur îm- 
prejur ascuţișul privirilor sale vioaie, purtând parcă totdeauna, ca un 
muşchetar semeţ, o spadă pricepută la șold. Temperament de răsboinic, 
pentru care o lovitură fericită în toiul luptei e o satisfacţie artistică. 
.. Un poet şi un critic, fireşte.  Custozii genurilor literare sunt aci, 
pe-aproape, pentru a rezerva conştiincioși sertarul cu etichetă în care 
se găseşte clasificat fiecare. O operaţie, de data aceasta, foarte simplă. 

Cei doui prieteni, cu toate deosebirile de temperament, erau legaţi 
totuşi de firele nevăzute ale unor năzuințe sufletești comune, și dacă mau 

fost toteauna împreună, drumurile lor se încrucişau undeva, departe, 
înainte. Moartea i-a secerat însă în plină vigoare, ta amiaza vieţei, 
când maturitatea talentului vine să rodească din belşug lungul sbu- 
cium al tinereţei. 

l Ştefan losif străbătuse o cale luminoasă şi fecundă dela liniş- 
titele Patriarhale, până la emoţionantele sale Cântece din urmă. Pro- 
fundele accente de suferință intimă găseau o minunată cutie de re- 
sonanță şi ochii iluminați ai poetului plângeau acum lacrime eternei 
tragedii omenești. , 


Să pot trăi, străin de glasul urii 
~ Ca un copil cuminte al naturi... 


Aşa teruse poetul, la primele sale bătăi din aripă. Dar versurile 
duioase de pe vremea Semănătorului, cu multele lor ezitări fermecă- 
toare și cu încântătoral aier de stângăcie, fuseseră de-abia prevestirea 
acelui lirism de mai târziu, grav şi adânc, care se dă pe sine însuși 
întreg, fără reticențe, fără farduri, fără penibila sforțare spre „forma 
nouă“, care era şi “pentru losif o permanentă preocupare, dar nu și 
unica “lui țintă. Linia aceasta ascendentă, care se avânta pe culmile 
unde odihnise cândva geniala melancolie a ivi Em: nescu, — a fost 
curmată brusc de aceeaș mâna neiertătoare care a oprit în atât de scurt 
răstimp i alte bune speranţe ale aceleiaș vă i Anghel, Geta, 
Gârleanu . 


Aşa s'a TA şi Ilarie Chendi dintre noi, în mijlocul luptei pe 
care o purta pentru o scăpa literatura din robia șarlatanismului și 
pentru a salva până la urmă onestitatea. de cugetare a culturei: ro~ 
mânești. Fusese strălucit înarmat pentru această cruciadă. Spirit veșnic 
viu, dând în polemicile sale atacuri fulgerătoare și sigure Ilarie Chendi 
se instalase pasnic al bunului simț în pragul vieți noastre literare, 
apărându-şi convingerile cu o vervă muşcătoare și neobosită. In fräs 
mântarea aceasta, a dat și a primit lovituri. Le primea cu sânge rece, 
aproape zâmbind, şi le da cu eleganța unui maestru de scrimă, suplu 
și îndrăsneț. Mai mult decât oricând, acum când atâţi nechemaţi au 
dat busna în paginele nenumăratelor publicaţii periodice, căutând să: : 
răsbată subt înşelătorul paraván al unui modernism păsăresc, lipsa 
lui losif şi a lui Chendi însemnează o pierdere pe care o resimțim la ! 
fiecare pas. 

In seceta aridă a inspiraţiei lirice de astăzi, poezia caldă şi ge- 
neroasă a lui losif. ar însemna o oază odihnitoare; în desorientarea : 
care domnește pela diferitele răspânti contemporane, biciuitorul şi pri- 
ceputul discernământ al lui Chendi ar fi o temută autoritate în frepirea 
valorilor noastre culturale. 

l Pe cele două morminte dela București, cu prilejul tristei aniver- 
sări se vor risipi din nou florile aducerii aminte, Aruncăm și noi de- ` 
aici, câteva petale... í Fă 

Cronica politică 


fn, 
Jalnica izolare... 


Dacă așa zisul partid național din Ardeal, încercând deatâtea ori o apro- 
piere mai durabilă cu diferite partide politice și nereușind s'o facă, a căutat să 
dovedească neputinţa lui de a ṣe adapta nouilor împrejurări de viață din România 
intregită, apoi acest lucru Pa arătat cu prisosinţă. 

l Nu se poate spune că nesfârșitul lanț de târguieli de-asupra căruia d. Iuliu 
Maniu s'a legănat de patru ani de zile, — in foarte scurtă vreme se va sărbă- 
tori, desigur, o aniversare, — wa fost destul de lung. Intre d. Ion Brătianu şi d. Ion 
Mihalache, toate tendințele şi toate programele erau reprezentate. Partidul național 
mavea decât să aleagă. Şi ma ales pe nimeni. (Cine mai crede în seriozitatea 
„fuziunei“ cu rămăşiţele conservatoare, fără căpătâi şi fără căpetenii, adunate de 
pe drumurile vechiului Regat în urma morţei'regretatului Tache Ionescu?) E! nu s'a 
putut înţelege nici cu d. general Averescu, nici cu d. N. Iorga, nici cu d. dr. Lupu 
nici cu! d. Al. Constantinescu. Uşor se găsea oricând un pretext pentru a 
motiva nereușita fiecărei învoeli. Liberalii, fireşte, erau întățişaţi ca primejdioşi aca- 
paratori ai vieţei noastre economice. Ţărăniştii, la rândul lor, aduceau cu ei ten- 
dinţa extremisă a luptei de clasă pe care „amicii. poporului“ din. comitetul de-o 
sută nu pot s'o îmbrăţişeze. Insfârșit, partidul poporului, reprezentând drumul de - 

- mijloc între aceste două exagerări se vedea urmărit totuş de neiertătoare imputări 

încă de pe vremea desființării Consiliului dirigent, pentru opera de întărire a uni- 

tăței noastre, pe care a căutat s'o realizeze în vremea cât a stat la cârma țării. 
~ Ar fi avut destul răgaz partidul naţional ca să ia în cele din urmă o hotă- 
râre. De când tot bate pela porțile vecine, și de când se tot sfătuiește cu ușile 

„ închise, ar fi fost foarte firesc să se oprească odată din neintreruptul mers, şi să 

mărturisească limpede şi deschis: — „lată, tovarăşii cu cari voi merge ` alături, 

pentruca împărtăşim cu toții aceleaș credințe şi ne indreptăm impreună spre aceleaşi 
scopuri“. Dar, neobosiţii vânzători de pertractări nu s'au putut apropia de nimeni 
și nu S'au simţit bine nicăeri. Ei nu Sau împăcat cu niciun program de acţiune 

comună, — afară numai de atentatul cu gaze asfixiante dela Cameră, — şi au în- 
tovărăşit de o bolnăvizioasă suspiciune fiecare gest al mânei care se intindea 
mereu- când spre dreapta, când spre stânga. Astăzi, partidul naţional a rămas 
singur într'o dezolantă izolare politică iar şefii lui au pierdut până şi dreptul de 
a ridica în fața nedumeririlor de-acasă, pretextul unei nepotriviri programatice. 
Nimeni nu e atât de orbit, incât să nu vadă că dacă ar fi existat în tabăra dlor 
Iuliu Maniu- şi Alexandru Vaida, o dorinţă sinceră de a părăsi cadrul strâmt al 
unor rosturi provinciale, o apropiere s'ar fi realizat de mult: altfel e de neîn- 
teles, cum din atâtea partide cari au răspuns invitațiilor făcute, nu s'a nimerit 
niciunul care să convină strălucitului, admirabilului, inexistentului program al par- 
tidului naţional! 

Partidul naţional e înconjurat deci acum, din toate “părțile, de o animozitate 
generală. E fatalul front unic al celor cari s'au plictisit pertractând. Promiţătoarele 
preliminarii de acord s'au transformat în atacuri viguroase de front. Prelungitele 
convorbiri pe șopiite, în cari se cântăreau condiţii şi se statorniceau. principii, au 
făcut loc asprelor reproșuri şi învinuirilor crude. Buna atmosferă prietenoasă pe 
care partidul naţional o găsise la Bucureşti în 1919, s'a risipit cu desăvârșire. In 
patru ani, fața lucrurilor s'a schimbat. Acum, vrăjmăşiile mișună din toate părțile. 
Vrăjmașii mai noui sunt țărăniștii, vrăjmaşii mai vechi sunt liberalii. Până și d-l 
N. lorga, adulatul protector de altădată, atacă acum pe față politica partidului 
național, numind-o de-adreptul protivnică intereselor României. Invrăjbindu-se cu 
toată lumea, partidul naţional a ajuns la. un punct mort. Drumurile s'au închis 
pretutindeni. Dezorientarea s'a înstăpânit din nou în rândurile de-atâteaori amă- 
gite de mirajul unei alianțe mântuitoare. Iar confrații dela „Patria“ au inceput din: 
nou să scrie că „puterea partidului naţional rămâne tot aci în Ardeal“. 

Acesta să fie epilogul atâtor tratative nereuşite? Un nou soi de regionalism, 
care se intemeiază pe altceva decât pe hipertrofia intereselor locale, şi, porneşte de 
alt undeva decât dintr'o dorinţă de monopolizare a conducerei unui colţ de ţară ? 
un regionalism care A tii refuzul său de a se aclimatiza în Cani 
intreg al hotarelor.. 

Inregistrăm cea mai nouă jalnică situaţie a adversarilor noştri, „Şi trecem 
„mai departe. 

ION BALINT 

“GAZETA RIMATA 


_ Vilegiatură... 


De-o lună 'ntreagă plouă... plouă, cu-o furie plină de urgie... 
{S'a hotărât parcă pământul să facă hidroterapie) 

Dar eu presimt în scurtă vreme un val energic de căldură, 
Și-un larg exod care pornește din nou, în vilegiatură. 


Ne-am reținut odăi din vreme (sau mergem numai la 'ntâmplare) 
Să facem băi de-acid carbonic, sau cură aprigă de sare; 

„In viața noastră cotidiană e ca un balnear refren... 

`. (Avem o serie 'ntreagă de persoane, înscrise în „carnet-mondain“.) 


Ghiulukă dupăce, fireşte, pe Mihalache ľa dat gata, 

Sa dus să se: mai întremeze, să mediteze la Sovata... 
Bietul partid! O iarnă 'ntreagă a stai subt pompe înzadar 
Și-a căpătai, la Constituţie, reumatism articular 1... 


Sa pus și doctorul Dobrescu, să se-odihnească pe vacanță... 
Ca bun medicinist ce este şi-a ticluit o... ordonanță, 

„Și urmărit de persecuții și. de-a Justiţiei strâmbătate, 

` Sa dus să-și caute la Ocne nepreţuita-i sănătate... 


Purtat de-o proaspătă ambiție, pornește iute 'n pas gimnastic 
Un elegant și plin de vervă consilier eclesiastic : 


© E domnul Coltor, care astăzi împins de-o boolă timpurie 


Pisează să se instaleze, de tânăr, la „Episcopie“. 


Chiar domnul Vaida, — fost odată şi Cancelar, şi Prim-ministru, — 
“işi poartă suferința crudă între Carpaţi, Siret și Nistru, 

Și neputând să 'nfrunte chinul mult mai satanic decât Iadul, 

`` Alege vechile isvoare cu cari l-a răsfățat Karlsbadul!... 


“Doar popa Man va sta acasă în sihăstria lui din Gherla 
Deși 'n cununa de talente din Jara Cânelui, — e perla ! 
“EI nicăeri, în largul Țării, ma reținut nici-o odaie, 
„Căci cruntul şampion, — ştim bine, — nu face nici-odată baie... 


©, lisla noastră ar fi lungă, dar ne oprim. cu număratul, 
© Vilegiatura ardeleană şi-a împlinit de-acum. veleatul... 
Căci comitetul „de-o sută“, ce sufere şi pertractează 
dn România întregită, niciunde nu „proşpițiază !* 


“DOCTORUL MATEI 

INSEMNĂRI 


Manifestația dela Caracal. — 'Mai 
întâi, o vijelioasă şi netăgăduită con- 
firmare a popularităţiei dlui general Ave- 
tescu. Simpatica „presă independentă“ 
dela - Bucureșţi a tutins şi de data a- 
ceastă urâta conspirație a tăcerei de- 
asupra unei manifestații care a fost 
întradevăr a democraţiei, de vreme ce 
a isbucnit ca © flacără vie din sufie- 
tul nepotolitelor valuri ale mulţimei. 
Noi am văzut însă cu ochii noștri miile 
de țărani ai Romanaţilor revărsându-se 
de pe toate drumurile, lăsând în pă- 


răsire lucrul grabnic al câmpului, tn- ` 


fruntând revărsarea ploilor torențiale, 
pentru a se strânge în jurul Genera- 
iului așteptat. Nesfârșitele petiții cari 
curgeau, şi pe cari Viitorul le ironi- 
zează cu aşa de puţin dah, sunt o do- 
vadă netăgăduită despre adâncile ne- 
mulţumiri, despre sângeroasele jicniri 
pe cari le-a scos la iveală din bun se- 
nin, numai un an și jumătate de câr- 
muire nedreaptă. Ele mai dovedesc însă 
şi altceva ; e convingerea pë care tă- 
rănimea o păstrează şi astăzi cași în 
tranşeele din Moldova, că alinarea 
nevoilor ei nu poate veni din altă 
parte : nici dela liberalii cari i-au luat 
înapoi pământul dat prin legea agrară, 
nici dela ţărăniştii cari scormonesc 
zadarnic atâtea răni deschise,. fără 


nici-o speranţă de a le tămădui. S'au- 


petrecut intr'adevăr, scene mişcătoare. 


Femeile şi copii plângeau, bătrânii se 
opreau în marginea drumului, cu mâna 
streaşină la ochi, şi marea de capete 
trecea pe străzile tixite, în strigăte şi 
aclamări cari. nu se puteau putoli. 
Măreaţa întrunire subt cerul liber 
a fost apoi strălucita desfăşurare a 
unei admirabile conştiinţe cetăţeneşti. 
Insemnătatea simbolică a alegerei dlui 


“Octavian Gogă ca preşedinte al orga- 


nizaţiei partidului poporului” a străbă- 
tut în toate cugetele și această ma- 


_nifestaţie politică s'a transformat îatr'o 


adevărată sărbătoare naţională. Pentru 
câteva clipe, “necazurile trecătoare au 
fost uitate și ochii plugarilor de lângă 
Dunăre s'au umezit de alt soi de; lac- 
rimi decât acelea ale desnădejdei. Ei au 
priceput, cu cel.dar nepreţuit al in- 
tiuiției lor sigure, că suprema binieta- 
cere, pentru toți de-opotrivă, va ieşi 
din această încordare topită laolaltă 
a sufletului românesc de pretutindeni : 
acelaș pe Olt, cași. pe Târaave,: _pe 
Prut. cași pe Mureş... la 

Incă un triumf al cauzei pentru -c -eare 
luptăm aci tn “Ardeal, a fost cules: etoc- 


mai pe plaiurile Olteniei. Ni Pău dat 


acolo zece mii de săteni strânși la. un 
loc pentru a proclama trăinicia unei 
legături zdravăn inodatė, „pe deasupra 
a instinctului popular, în câre am avut 
încredere totdeauna, 

„Liga pentru drepturile omului“. 
Pe. zidurile Capitalei sau lipit deunăzi 
afișe mari, încadrate în doliu, anun- 
țând constituirea’ unei noui asociaţii: 
„Ligă drepturilor omului“, Obişnuiţii 
trecători, cari se iopresc de-atâtea ori 


la colţul de stradă în fața reclamelor ~} 


de cinematogrâf, au cetit desigur cu 
“oarecare surprindere reeditarea cele- 
brei „declarații“ cetăţeneşti a revolu- 
ţiei franceze din 1793, şi au parcurs 
cu multă curiozitate lista. diferitelor 
persoane convinse că pot $o contra- 
semneze la Bucureşti, în România dela 
1923, adică exact după o sută trei zeci de 
ani, fără să atragă asupra lor nici O 
neplăcere. | 
Pornind subt asemenea auspicii, „Li- 
ga drepturilor omului“ nu apare de- 
Sigur ca o temerară inovaţie. Așa se 
şi explică dealt fel adeziunile cam în- 
pestriţate, . strânse din diferite. părți în 
jurul unei idei generoase, care a tri- 
umfat incă de-acum un veac și jumătate. 


Cum se întâmplă însă de foarte multe 
ori, subt firma inofensivă a „Ligei drep- 
turilor omului“ se ascund'alte intenţii. 
Printre iscăliturile atâtor. nume ono- 
rabile, adunate cu pantahuza din toate 
părțile, abia descoperim, de pildă, pe 
aceea a dlui N. D. Cocea. Şi cu toate 
acestea, acolo, la revista Facla, a ger- 
minat mai "nainte salvatoarea „Ligă“, 
destinată să acopere o condamnare 
“infamantă şi să justifice atâtea turpi- 
tudini ale condeiului. :Acolo s'a redac- 
tat emoționanta proză, acolo se pri- 
mesc adeziunile . 


Am înţeles. Acăstea” sunt „drepturile 
` omului“, Dreptul la şantaj, la insultă 
şi la calomnie. Un pavilon de: umani- 
tate pentru o presă -pătată de nesfâr- 
“şite ruşini. II negociază d. Rosenthal, 
îl revendică d. Honigman,. îl cerşește 
d. Pankerow. O mai ales d: Pankerow, 
viteazul nostru Leonard, reporterul am- 


bulânt al Ardealului, care apare “azi - 





„Ja Dej mâine la Arad, răscolind „taine 
- familiare“, și „Scandaluri infine“ cu. 


discreţia unui vânzător de fotografii 
indecente. 

Sunt acestea sfinte dr ale 
omului“, şi, este oare d. N. D. Cocea 
chemat să le apere; cu concursul 
neştiutor al naivitāței unor iscălituri 
onorabile ? 


Opiniile economice ale diui Sever 
Dan, — Călătoria dlui Vintilă Brătianu 
în străinătate a avut şi un rezultat fe- 
ricit: ne-a dat prilejul să cunoaștem 
opiniile economice 'ale dlui Sever Dan, 
despre. „capitalul extern“; Secretarul 
general al partidului naţional publică 
în Lupta, cunoscutul organ de publi- 
citate al fraților Honigman, şi al vă- 
rului :lor Pati'terow, un 'emoționant ar- 
ticol, în care ni se ofere, ca „bază 
fundamentală“, constatarea obținută 


după îndelungi sforțări cerebrale, că 


un stat e ma: bine. să m'aibă datorii; 
decât să aibă din cale afară de multe. 
Deci, trage concluzia foarte inteli- 


` gentă sercetarul general al partidului 


naţional : capitalul indigen, chiar când - 
e străin, tot românesc se chiamă că 
este. 

Nici nu mai începe îndoială. Recu- 
noaștem însă aici directa influență a 
dlui Alexandru Vaida, inspirat la rândul 
său de „capitalul românesc“ dela fa- 
brica Renner. (Cunoscuta . sprijinitoare 
a ziarului „Keleti Ujsdg.“) Apoi, dom- 
nule Sever Dan, să-ţi dea Dumnezeu 


` zile, pentru cinstea partidului care are 
` ca „secretar general“ o personalitate 


politică atât de pricepută. 


„Revizuiri“. - In editura îngrijită a 
„Culturei naționale“ a apărut de mai 
multă vreme cartea asţiel întitulată a 
contratelui nostru d. H. St. Streittman. 
Sunt constatări repezi şi spirituale 


asupra societăței de astăzi, în imple- 


tirea cărora scânteiazii un viu dar de` 

caracterizare şi o fină ironie de inte- 
lectual rafinat. Sunt apoi unele medi- 


taţii stăruitoare asupra unor pro- 


bleme mai cuprinzătoare, din a căror 
formă sentențioasă răsar adesea, la 
umbra unui paradox, observații de o 
suprinzătoare originalitate. Multe din 
acestea reflexii, înseilate acum pe fi- 
rul roşu al unui volum întreg, le cu- 
noşteam din. diferite ziare şi reviste, 
unde fuseseră publicate subt titlul sim- 
plu de” „Tăbliţe“, şi iscălite, tot atât 
modest; A/ceşt. | 

„Revizuirile“ nu sunt desigur rude 
prea apropiate cu mizantropul erou al 
genialului Molière; ca să rămânem în 
acelaş veac am putea pomeni mai de 
grabă numele  neincrezătorului La 
Rochefoucauld. In orice caz, scepticis- 
mul acestor maxime politice și morale 
e de o calitate aleasă, şi: mijloacele 
cari îl susțin pornesc dintro îndemâ- 
natecă mânuire a unor reale însușiri 
literare. 

Recomandăni deci culegerea iscălită 


de d. H. St. Streittman, care este unul 


din puţinii noştri gazetari de mâna 
întâia, tururor cetitorilor noştri. Vor 
avea o agreabilă surpriză, şi nu ne 
vor ţine de rău pentru părerea bună 
pe care o mărturisim aci. 


Condamnarea dlui N. D. Cocea. 
In sfârşit, înțelegem pentruce neobo- 
Siții şampioni ai presei româneşti, in 
frunte cu d. lacob Rosenthal dela Ade- 


vărul şi părintele Agârbiceanu dela- 


Patria s'au pronunțat împotriva „res- 
trângerei libertăței. scrisului“, înfăptu- 
ită prin noua Contituţie. După preve- 
derile acesteia, d. N. D. Cocea, prea 
cunoscutul patron al revistei Facla a 
fost condamnat de Tribunal la un an 
jumătate închisoare pentru ofense grave 
aduse Coroanei. O mare jicnire a fost 
adusă... democraţiei, şi, după cum 
era de așteptat, tovărașii de idei ai 
teribilului polemist nu mai pot sta 


la un loc de indignare. Sa violat. în 
chip nedemn sfântul privilegiu de a 
cugeta, prin intermediul cerebra! al 
scuipatului ... 

Mărturisim că noi nu ne simțim în- | 
duioşaţi de soarta dlui N. D. Cocea, | 
după cum nu ne-am emoționat nici 
atunci când i Sa administrat o sdra- 
vănă corecție publică din partea unor 
cetățeni indignaţi, cari mau avut de- 
cât o vină: că şi-au manifestat in- 
dignarea pe întuneric. Directorul Faclei 
va merge la Văcăreşti şi, de-acolo, se 
va întoarce destul de sănătos, de bime 
dispus şi poate, puţin cumințit. Să 
întrebe pe fostul său. amic, d. T. Ar- 
ghezi, care ştie câte ceva în această 
privinţă. 

Cât despre apărătorii „libertăţei scri- 
sului“ mau decât să pună doliu la pă- 
lăriile cari acopere strălucitele lor. in- 


Intre foştii amici. S'ar părea că e 
foarte multă vreme decând d-i luliu: 
Maniu apărea la braţ cu d-l Ion Mi- 
halache şi de când se citeau la Ca- 
meră declaraţiile în devălmășie: ale 
„opoziţiei-unite.“ Astăzi, partidul. na- 
țional şi . cel țărănist reprezintă mai 
de grabă o opoziţie... desbinată. Cu- 
vinte: aspre au inceput. să treacă din- 
tro parte a alta a drumului. Ca intrun 
lung concubinaj care wa reuşit să fie 
transformat în căsătorie, părţile ad- 
verse incep să-și dea pe faţă urâtele 
taine ale convieţuirei intrerupte. Orice 
s'ar zice, epilogul. e întristător. 

Organul dela Bucureşti al partidului. 


țărănist Aurora. reproduce cuvântarea 


d-lui Ion Mihalache, rostită în adu- 
narea dela Reşiţa. Vai! partidul na- 
țional nu mai e acum, după ruperea 
tratativelor de fuziune, decât „o fan- 
tomă a trecutului“, adică un partid 
care, neavând o concepţie socială de 
bază, rătăcește pela ușile tuturor par- 
tidelor, condamnat dinainte să ajungă 

„0 jucărie in mâinile liberalilor“... 
Patria, îireşte, răspunde şi d-l Iuliu 
Maniu aruncă amicului său politic 
de ieri o seamă de riposte veninoase, 
printre cari învinuirea cu „goana după 
efecte oratorice“ şi „afirmaţiile ab- 
surde“ sunt dintre cele mai uşoare. 


Rătuiala, de-abună seama, abia a 
început. Partidul țărănist și-a arătat 
dorinţa de a veni „să se organizeze“ 
în Ardeal. Intre. noi fie zis, puţină nă- 
dejde... Presimţim însă că se va 
deslănțui o indignare homerică în co- 
mitetul de-o sută, şi lucrurile nu se 
vor Sfârşi bine. 


Aşa cum nu se sfârşeşte bine nicio 
tovărăşie care se sprijineşte numai şi 
numai pe ura impotriva unui dușman 
comun. Am spus-o aci, din ziua în 
care (cine-şi mai aduce aminte?) s'a 
încheiat acordul de opoziţie între cele 
două partide, împotriva Constituţiei . .. 

Represaliile honigmanilor. In clipa 
în care”fie-am hotărât să arătăm în 


chiar.amuzante. Proxeneţii literari din 
strada Sărindar s'au trezit, după a- 
proape douăzeci de ani, să conteste 
valoarea poeziilor d-lui Octavian Goga. 
Autorii unei cacofonii de-o viaţă în- 
treagă nu sunt mulţumiţi cu versurile 
publicate altădată în Luceafărul... 

Se poate. Noi nu vedem însă nicio 
diferență între d. lacob Rosenthal și | 
Leon Alcalay, regretatul. fost anticar, 
D-l lacob Rosenthal, vânzător de haine | 
vechi în arena culturei românești, se 
deosebeşte cel mult de răposatul Al- 
calay printr'un Singur punct de supe- 
rioritate: el știe să se iscălească. 
Incolo, e aceeaş înţelegere a frumosu- 
lui şi aceeaș atitudine a tejghelei 
față de credinţele artistice... 

Răsbunarea honigmanilor e într'a- 
devăr teribilă! : 

Bibliografie: „Viața Românească“, 
XV, No. 5pe Mai, cu versuri şi proză, 
iscălite de Demostene Botez, P. Ca- 


„zacu, C. 1. Karadja, Otilia Cazimir, G. : 


adevărata ei lumină veninoasa „presă 


de negustori“ din Capitală, am ştiut 
la ce ne putem aștepta. Ani prevăzut: 
şi 'scrăşnirile de dinţi din urma noastră, 
şi insultele neputincioase şi inteli- 
genta conspirație a tăcerei, suprema 
armă a honigmanilor pe cari i-am 
deranjat din caldul.lor culcuş. Nu ne 
miră, deci, nici humoristicele sforțări 
de a vorbi despre „sărbătorirea nou- 
lui şef“ al partidului poporului din 
Romanați, fără a pomeni numele d-lui 
Octavian Goga, nici nu ne emoționează 
anonimele atacuri critice pe cari pa- 
tronii „Adevărului“ le` reped asupra 
directorului revistei noastre. 

La dreptul vorbind, insultete sunt 


Șiadbei, Alice Soare Zamfirescu, D. 
Focşa, F. Aderca, C. Stere, I. Botez, 
D. I. Suchianu și cu o bogată cronică 


„ literară. Un volum de 160 pagini pre- 

țul 20 lei. i 
O nouă revistă în Banat. Primim 
numărul prim al revistei „Gemina“, o 
revistă de specialitate ce apare în Ti- 
mişoara sub direcţia d-lui George I. 
Postelnicu. Vom reveni în N-rul viitor. 
„Cosinzeana“. Anul VII n-rul 12; 
(Cluj, Piaţa Cuza Vodă 16). O revistă 
bilunară de familie, cu numeroase 
ilustraţii, cu proză și versuri semnate 
de buni scriitori ardeleni şi cu O in- ` 
teresantă cronică la rubrica „Flori de-o 
zi“. — Abonamentul anual 200 lei. ` 

